钦定古今图书集成/明伦汇编/闺媛典/第345卷 > 《湘中怨解》沈亚之
## 钦定古今图书集成/明伦汇编/闺媛典/第345卷 > 《湘中怨解》沈亚之

《湘中怨》者，事本怪媚，为学者不当有述。然而淫溺之人，往往不悟。今欲慨其所论，以著诚而已。从生常敖喜撰乐府，故牵而广之，以应其咏。

乘晓月度洛桥。闻桥下有哭声甚哀。生下马循声察
之，见艳女翳然蒙袖曰：“我孤养于兄嫂，恶常苦我。今
欲赴水，故留哀。”须臾，生曰：“能遂。”〈本集一作逐〉“我归乎？”应曰：
“婢御无悔。”遂载与居，号曰汜人。所诵楚人《九歌》《招魂》
《九辨》之书，亦尝拟其调，赋为怨词。其词丽绝，世莫有
属者。因撰《风光词》曰：“隆佳秀兮昭盛时，播薰绿兮淑
华归故里荑与处萼兮，潜重房以饰姿。见雅能之韶
羞兮，蒙长蔼以为帏。醉融光兮渺渺弥弥，迷千里兮
涵湮媚。晨陶陶兮暮熙熙，舞娿娜之秾”条兮，稍盈盈
以披迟。酡游颜兮倡蔓，卉縠电兮石发髓施。生居贫，
汜，人尝解箧出轻缯一端与卖胡人，酬之千金。居数
岁，生游长安。是夕谓生曰：“我湘中蛟宫之娣也，谪而
从君。今岁满，无以久留君所，欲为诀耳。”相掎啼泣。生
留之不能，竟去。后十馀年，生之兄为岳州刺史，会上
巳日与家徒登岳阳楼，望鄂渚，张宴，乐酣，生愁思，吟
之曰：“情无垠兮荡荡洋洋，怀佳期兮属三湘。”声未终，
有画舻浮漾而来，中为彩楼，高百馀尺，其上施帏帐
栏栊，尽饰帷幕。有弹弦鼓吹者，皆神仙蛾眉被服，烟
电裙，袖皆广长。其中一人起舞，含嚬凄怨，形类汜人。
舞而歌曰：“溯清风兮江之隅，拖湘波兮袅绿裾。荷拳
拳兮情未舒，匪同归兮将焉如。”舞毕，敛袖，翔然凝望
楼中纵观，方愕眙，须臾，风涛崩怒，遂迷所往。元和十
三年，余闻之于朝中，因悉补其词，题之曰《湘中怨》，盖
欲使南昭嗣烟中之述，为偶唱也。